Ericu950/Stoicheia-meter-silver huggingface dataset:
ἕβδομος Βυζάντιος , ἐν τρισκαίδεκα βιβλίοις γεγραφὼς τὴν Γαλατῶν διάβασιν ἐξ Εὐρώπης εἰς Ἀσίαν καὶ ἐν ἄλλοις ὀκτὼ τὰ περὶ Ἀντίοχον καὶ Πτολεμαῖον καὶ τὴν τῆς Λιβύης ὑπ αὐτῶν διοίκησιν 0 ·
ὄγδοος ὁ διατρίψας ἐν Ἀλεξανδρείᾳ σοφιστής , τέχνας γεγραφὼς ῥητορικάς 0 ·
ἔνατος Ἀδραμυττηνὸς γραμματικός , ἐπικληθεὶς Ἰξίων διὰ τὸ ἀδικῆσαί τι δοκεῖν περὶ τὴν Ἥραν 0 ·
δέκατος Κυρηναῖος , γραμματικός , ὁ ἐπικληθεὶς Στάμνος , ἀνὴρ ἀξιόλογος 0 ·
ἑνδέκατος Σκήψιος , πλούσιος καὶ εὐγενὴς ἄνθρωπος καὶ φιλόλογος ἄκρως 0 ·
οὗτος καὶ Μητρόδωρον προεβίβασε τὸν πολίτην .
δωδέκατος γραμματικὸς Ἐρυθραῖος , πολιτογραφηθεὶς ἐν τῇ Μνῷ 0 ·
τρισκαιδέκατος Βιθυνὸς Διφίλου τοῦ στωϊκοῦ υἱός , μαθητὴς δὲ Παναιτίου τοῦ Ῥοδίου 0 ·
τεσσαρεσκαιδέκατος ῥήτωρ Σμυρναῖος 0 .
καὶ οὗτοι μὲν λογικοί 0 .
ποιηταὶ δὲ πρῶτος ἀρχαίαν κωμῳδίαν πεποιηκώς 0 ·
δεύτερος ἐπῶν ποιητής , οὗ μόνα σώζεται πρὸς τοὺς φθονεροὺς εἰρημένα τάδε ·
ζωὸν ἀτιμήσαντες ἀποφθίμενον ποθέουσι ·
καί ποθ ὑπὲρ τύμβοιο καὶ ἀπνόου εἰδώλοιο ἄστεα νεῖκος ἐπῆλθεν , ἔριν δ ἐστήσατο λαός .
τρίτος Ταρσικὸς σατυρογράφος 0 ·
τέταρτος ἰάμβους γεγραφώς , πικρὸς ἀνήρ 0 ·
πέμπτος ἀνδριαντοποιός , οὗ μέμνηται Πολέμων 0 ·
ἕκτος Ἐρυθραῖος , ποικιλογράφος ἄνθρωπος , ὃς καὶ ἱστορικὰ καὶ ῥητορικὰ πεποίηκε βιβλία 0 .
ἡρακλείδης Εὐθύφρονος Ἡρακλεώτης τοῦ Πόντου , ἀνὴρ πλούσιος 0 .
ἀθήνησι δὲ παρέβαλε πρῶτον μὲν Σπευσίππῳ ·
ἀλλὰ καὶ τῶν Πυθαγορείων διήκουσε καὶ τὰ Πλάτωνος ἐζηλώκει ·
καὶ ὕστερον ἤκουσεν Ἀριστοτέλους , ὥς φησι Σωτίων ἐν Διαδοχαῖς .
οὗτος ἐσθῆτί τε μαλακῇ ἐχρῆτο καὶ ὑπέρογκος ἦν τὸ σῶμα , ὥστ αὐτὸν ὑπὸ τῶν Ἀττικῶν μὴ Ποντικὸν ἀλλὰ Πομπικὸν καλεῖσθαι .
πρᾷός τ ἦν τὸ βλέμμα καὶ σεμνός .
φέρεται δ αὐτοῦ συγγράμματα κάλλιστά τε καὶ ἄριστα ·
διάλογοι , ὧν ἠθικὰ μὲν Περὶ δικαιοσύνης γ ′ 0 .
ἓν δὲ περὶ σωφροσύνης Περί τ εὐσεβείας ε ′ καὶ Περὶ ἀνδρείας α ′ 0 .
κοινῶς τε περὶ ἀρετῆς α ′ καὶ ἄλλο 0 .
περὶ τῆς ἀρχῆς α ′ καὶ Νόμων α ′ καὶ τῶν συγγενῶν τούτοις 0 .
περὶ ὀνομάτων α ′ 0 .
συνθῆκαι α ′ 0 .
ἀκούσιος α ′ 0 .
ἐρωτικὸς καὶ Κλεινίας α ′ 0 .
φυσικὰ δὲ Περὶ νοῦ 0 .
περὶ ψυχῆς καὶ κατ ἰδίαν περὶ ψυχῆς καὶ Περὶ φύσεως καὶ Περὶ εἰδώλων 0 .
πρὸς Δημόκριτον 0 .
περὶ τῶν ἐν οὐρανῷ α ′ 0 .
περὶ τῶν ἐν ᾅδου 0 .
περὶ βίων α ′ β ′ 0 .
Αἰτίαι περὶ νόσων α ′ 0 .
πρὸς τὰ Μήτρωνος α ′ 0 .
γραμματικὰ δὲ Περὶ τῆς Ὁμήρου καὶ Ἡσιόδου ἡλικίας α ′ β ′ 0 .
περὶ Ἀρχιλόχου καὶ Ὁμήρου α ′ β ′ 0 .
καὶ μουσικὰ δὲ Περὶ τῶν παρ Εὐριπίδῃ καὶ Σοφοκλεῖ α ′ β ′ γ ′ 0 .
περὶ μουσικῆς α ′ β ′ 0 .
λύσεων Ὁμηρικῶν α ′ β ′ 0 .
θεωρηματικὸν α ′ 0 .
περὶ τῶν τριῶν τραγῳδοποιῶν α ′ 0 .
χαρακτῆρες α ′ .
περὶ ποιητικῆς καὶ τῶν ποιητῶν α ′ 0 .
περὶ στοχασμοῦ α ′ .
προοπτικὸν α ′ 0 .
ἡρακλείτου ἐξηγήσεις δ ′ 0 .
πρὸς τὸν Δημόκριτον ἐξηγήσεις α ′ 0 .
λύσεων ἐριστικῶν α ′ β ′ 0 .
ἀξίωμα α ′ 0 .
ὑποθῆκαι α ′ 0 .
πρὸς Διονύσιον α ′ 0 .
ῥητορικὰ δὲ Περὶ τοῦ ῥητορεύειν ἢ Πρωταγόρας 0 .
ἱστορικά ·
περὶ τῶν Πυθαγορείων καὶ Περὶ εὑρημάτων 0 .
τούτων τὰ μὲν κωμικῶς πέπλακεν , ὡς τὸ Περὶ ἡδονῆς καὶ Περὶ σωφροσύνης 0 ·
τὰ δὲ τραγικῶς , ὡς τὸ Περὶ τῶν καθ ᾅδην καὶ τὸ Περὶ εὐσεβείας καὶ τὸ Περὶ ἐξουσίας 0 1 2 .
ἔστι δ αὐτῷ καὶ μεσότης τις ὁμιλητικὴ φιλοσόφων τε καὶ στρατηγικῶν καὶ πολιτικῶν ἀνδρῶν πρὸς ἀλλήλους διαλεγομένων .
ἀλλὰ καὶ γεωμετρικά ἐστιν αὐτοῦ καὶ διαλεκτικά .
ἄλλως τ ἐν ἅπασι ποικίλος τε καὶ διηρμένος τὴν λέξιν ἐστὶ καὶ ψυχαγωγεῖν ἱκανῶς δυνάμενος .
δοκεῖ δὲ καὶ τὴν πατρίδα τυραννουμένην ἐλευθερῶσαι , τὸν μόναρχον κτείνας , ὥς φησι Δημήτριος ὁ Μάγνης ἐν Ὁμωνύμοις .
ὃς καὶ τοιόνδε ἱστορεῖ περὶ αὐτοῦ ·
θρέψαι αὐτὸν δράκοντα ἐκ νέου καὶ αὐξηθέντα , ἐπειδὴ τελευτᾶν ἔμελλε , κελεῦσαί τινι τῶν πιστῶν αὑτοῦ τὸ σῶμα κατακρύψαι , τὸν δὲ δράκοντα ἐπὶ τῆς κλίνης θεῖναι , ἵνα δόξειεν εἰς θεοὺς μεταβεβηκέναι .
ἐγένετο δὲ πάντα .
καὶ μεταξὺ παραπεμπόντων Ἡρακλείδην τῶν πολιτῶν καὶ εὐφημούντων , ὁ δράκων ἀκούσας τῆς ἐπιβοῆς ἐξέδυ τῶν ἱματίων καὶ διετάραξε τοὺς πλείστους .
ὕστερον μέντοι ἐξεκαλύφθη πάντα καὶ ὤφθη Ἡρακλείδης οὐχ οἷος ἐδόκει , ἀλλ οἷος ἦν .
ἤθελες ἀνθρώποισι λιπεῖν φάτιν , Ἡρακλείδη , ὥς ῥα θανὼν ἐγένου ζωὸς ἅπασι δράκων .
ἀλλὰ διεψεύσθης , σεσοφισμένε ·
δὴ γὰρ ὁ μὲν θὴρ ἦε δράκων , σὺ δὲ θήρ , οὐ σοφὸς ὤν , ἑάλως .
ταῦτα δέ φησι καὶ Ἱππόβοτος .
ἕρμιππος δὲ λιμοῦ κατασχόντος τὴν χώραν φησὶν αἰτεῖν τοὺς Ἡρακλεώτας τὴν Πυθίαν λύσιν .
τὸν δὲ Ἡρακλείδην διαφθεῖραι χρήμασι τούς τε θεωροὺς καὶ τὴν προειρημένην , ὥστ ἀνειπεῖν ἀπαλλαγήσεσθαι τοῦ κακοῦ , εἰ ζῶν μὲν Ἡρακλείδης ὁ Εὐθύφρονος χρυσῷ στεφάνῳ στεφανωθείη πρὸς αὐτῶν , ἀποθανὼν δὲ ὡς ἥρως τιμῷτο .
ἐκομίσθη ὁ δῆθεν χρησμὸς καὶ οὐδὲν ὤναντο οἱ πλάσαντες αὐτόν .
αὐτίκα γὰρ ἐν τῷ θεάτρῳ στεφανούμενος ὁ Ἡρακλείδης ἀπόπληκτος ἐγένετο , οἵ τε θεωροὶ καταλευσθέντες διεφθάρησαν .
ἀλλὰ καὶ ἡ Πυθία τὴν αὐτὴν ὥραν κατιοῦσα ἐς τὸ ἄδυτον καὶ ἐπιστᾶσα ἑνὶ τῶν δρακόντων δηχθεῖσα παραχρῆμα ἀπέπνευσε .
καὶ τὰ μὲν περὶ τὸν θάνατον αὐτοῦ τοσαῦτα 0 .
φησὶ δ Ἀριστόξενος ὁ μουσικὸς καὶ τραγῳδίας αὐτὸν ποιεῖν καὶ Θέσπιδος αὐτὰς ἐπιγράφειν .
χαμαιλέων τε τὰ παρ ἑαυτοῦ φησι κλέψαντα αὐτὸν τὰ περὶ Ἡσιόδου καὶ Ὁμήρου γράψαι ·
ἀλλὰ καὶ Αὐτόδωρος ὁ Ἐπικούρειος ἐπιτιμᾷ αὐτῷ , τοῖς περὶ δικαιοσύνης ἀντιλέγων .
ἔτι καὶ Διονύσιος ὁ Μεταθέμενος 〈 ἢ Σπίνθαρος , ὡς ἔνιοι 〉 γράψας τὸν Παρθενοπαῖον ἐπέγραψε Σοφοκλέους 0 .
ὁ δὲ πιστεύσας εἴς τι τῶν ἰδίων συγγραμμάτων ἐχρῆτο μαρτυρίοις ὡς Σοφοκλέους 0 .
αἰσθόμενος δ ὁ Διονύσιος ἐμήνυσεν αὐτῷ τὸ γεγονός ·
τοῦ δ ἀρνουμένου καὶ ἀπιστοῦντος ἐπέστειλεν ἰδεῖν τὴν παραστιχίδα ·
καὶ εἶχε Πάγκαλος .
οὗτος δ ἦν ἐρώμενος Διονυσίου ·
ὡς δ ἔτι ἀπιστῶν ἔλεγε κατὰ τὴν τύχην ἐνδέχεσθαι οὕτως ἔχειν , πάλιν ἀντεπέστειλεν ὁ Διονύσιος ὅτι καὶ ταῦτα εὑρήσεις · Α. γέρων πίθηκος οὐχ ἁλίσκεται πάγῃ · Β. ἁλίσκεται μέν , μετὰ χρόνον δ ἁλίσκεται .
καὶ πρὸς τούτοις 0 ·
ἡρακλείδης γράμματα οὐκ ἐπίσταται οὐ δ ᾐσχύνθη .
γεγόνασι δ Ἡρακλεῖδαι τεσσαρεσκαίδεκα ·
δεύτερος πολίτης αὐτοῦ , πυρρίχας καὶ φλυαρίας συντεταγμένος 0 ·
τρίτος Κυμαῖος , γεγραφὼς Περσικὰ ἐν πέντε βιβλίοις 0 ·
τέταρτος Κυμαῖος , ῥήτωρ τέχνας γεγραφώς 0 ·
πέμπτος Καλλατιανὸς ἢ Ἀλεξανδρεύς , γεγραφὼς τὴν Διαδοχὴν ἐν ἓξ βιβλίοις καὶ Λεμβευτικὸν λόγον , ὅθεν καὶ Λέμβος ἐκαλεῖτο 0 ·
ἕκτος Ἀλεξανδρεύς , γεγραφὼς τὰ Περσικὰ ἰδιώματα 0 ·
ἕβδομος διαλεκτικὸς Βαργυληΐτης , κατ Ἐπικούρου γεγραφώς 0 ·
ὄγδοος ἰατρὸς τῶν ἀπὸ Ἱκεσίου 0 ·
ἔνατος ἰατρὸς Ταραντῖνος , ἐμπειρικός 0 ·
δέκατος ποιητικός , παραινέσεις γεγραφώς 0 ·
ἑνδέκατος ἀνδριαντοποιὸς Φωκαεύς 0 ·
δωδέκατος ἐπιγραμμάτων ποιητὴς λιγυρός 0 ·
τρισκαιδέκατος Μάγνης , Μιθραδατικὰ γεγραφώς 0 ·
τεσσαρεσκαι δέκατος ἀστρολογούμενα συγγεγραφώς 0 .
ἀντισθένης Ἀντισθένους Ἀθηναῖος 0 .
ἐλέγετο δ οὐκ εἶναι ἰθαγενής ·
ὅθεν καὶ πρὸς τὸν ὀνειδίζοντα εἰπεῖν , καὶ ἡ μήτηρ τῶν θεῶν Φρυγία ἐστίν 0 .
ἐδόκει γὰρ εἶναι Θρᾴττης μητρός ·
ὅθεν καὶ ἐν Τανάγρᾳ κατὰ τὴν μάχην εὐδοκιμήσας ἔδωκε λέγειν Σωκράτει ὡς οὐκ ἂν ἐκ δυοῖν Ἀθηναίων οὕτω γεγόνοι γενναῖος .
καὶ αὐτὸς δὲ τοὺς Ἀθηναίους ἐπὶ τῷ γηγενεῖς εἶναι σεμνυνομένους ἐκφαυλίζων ἔλεγε μηδὲν εἶναι κοχλιῶν καὶ ἀττελέβων εὐγενεστέρους .
Οὗτος κατ ἀρχὰς μὲν ἤκουσε Γοργίου τοῦ ῥήτορος ·
ὅθεν τὸ ῥητορικὸν εἶδος ἐν τοῖς διαλόγοις ἐπιφέρει καὶ μάλιστα ἐν τῇ Ἀληθείᾳ καὶ τοῖς Προτρεπτικοῖς .
φησὶ δ Ἕρμιππος ὅτι προείλετο ἐν τῇ τῶν Ἰσθμίων πανηγύρει ψέξαι τε καὶ ἐπαινέσαι Ἀθηναίους , Θηβαίους , Λακεδαιμονίους ·
εἶτα μέντοι παραιτήσασθαι ἰδόντα πλείους ἐκ τῶν πόλεων ἀφιγμένους .
ὕστερον δὲ παρέβαλε Σωκράτει , καὶ τοσοῦτον ὤνατο αὐτοῦ , ὥστε παρῄνει τοῖς μαθηταῖς γενέσθαι αὐτῷ πρὸς Σωκράτην συμμαθητάς .
οἰκῶν τ ἐν Πειραιεῖ καθ ἑκάστην ἡμέραν τοὺς τετταράκοντα σταδίους ἀνιὼν ἤκουε Σωκράτους , παρ οὗ καὶ τὸ καρτερικὸν λαβὼν καὶ τὸ ἀπαθὲς ζηλώσας κατῆρξε πρῶτος τοῦ κυνισμοῦ .
καὶ ὅτι ὁ πόνος ἀγαθὸν συνέστησε διὰ τοῦ μεγάλου Ἡρακλέους καὶ τοῦ Κύρου , τὸ μὲν ἀπὸ τῶν Ἑλλήνων , τὸ δὲ ἀπὸ τῶν βαρβάρων ἑλκύσας .
πρῶτός τε ὡρίσατο λόγον εἰπών , λόγος ἐστὶν ὁ τὸ τί ἦν ἢ ἔστι δηλῶν .
ἔλεγέ τε συνεχές , μανείην μᾶλλον ἢ ἡσθείην 0 ·
καὶ χρὴ τοιαύταις πλησιάζειν γυναιξὶν αἳ χάριν εἴσονται .
πρός τε τὸ Ποντικὸν μειράκιον μέλλον φοιτᾶν αὐτῷ καὶ πυθόμενον τίνων αὐτῷ δεῖ , φησί , βιβλιαρίου καινοῦ καὶ γραφείου καινοῦ καὶ πινακιδίου καινοῦ , τὸν νοῦν παρεμφαίνων .
πρὸς δὲ τὸν ἐρόμενον ποδαπὴν γήμαι , ἔφη , ἂν μὲν καλήν , ἕξεις κοινήν , ἂν δὲ αἰσχράν , ἕξεις ποινήν 0 1 .
ἀκούσας ποτὲ ὅτι Πλάτων αὐτὸν κακῶς λέγει , βασιλικόν , ἔφη , καλῶς ποιοῦντα κακῶς ἀκούειν 0 .
μυούμενός ποτε τὰ Ὀρφικά , τοῦ ἱερέως εἰπόντος ὅτι οἱ ταῦτα μυούμενοι πολλῶν ἐν ᾅδου ἀγαθῶν μετίσχουσι , τί οὖν , ἔφη , οὐκ ἀποθνήσκεις ;
ὀνειδιζόμενός ποτε ὡς οὐκ εἴη ἐκ δύο ἐλευθέρων , οὐ δὲ γὰρ ἐκ δύο , ἔφη , παλαιστικῶν , ἀλλὰ παλαιστικός εἰμι 0 .
ἐρωτώμενος διὰ τί ὀλίγους ἔχει μαθητάς , ἔφη , ὅτι ἀργυρέᾳ αὐτοὺς ἐκβάλλω ῥάβδῳ .
ἐρωτηθεὶς διὰ τί πικρῶς τοῖς μαθηταῖς ἐπιπλήττει , καὶ οἱ ἰατροί , φησί , τοῖς κάμνουσιν 0 .
ἰδών ποτε μοιχὸν φεύγοντα , ὦ δυστυχής , εἶπε , πηλίκον κίνδυνον ὀβολοῦ διαφυγεῖν ἴσχυες .
κρεῖττον ἔλεγε , καθά φησιν Ἑκάτων ἐν ταῖς Χρείαις , εἰς κόρακας ἢ εἰς κόλακας ἐμπεσεῖν ·
οἱ μὲν γὰρ νεκρούς , οἱ δὲ ζῶντας ἐσθίουσιν 0 .
ἐρωτηθεὶς τί μακαριώτατον ἐν ἀνθρώποις , ἔφη , τὸ εὐτυχοῦντα ἀποθανεῖν 0 .
γνωρίμου ποτὲ πρὸς αὐτὸν ἀποδυρομένου ὡς εἴη τὰ ὑπομνήματα ἀπολωλεκώς , ἔδει γάρ , ἔφη , ἐν τῇ ψυχῇ αὐτὰ καὶ μὴ ἐν τοῖς χαρτίοις καταγράφειν .
ὥσπερ ὑπὸ τοῦ ἰοῦ τὸν σίδηρον , οὕτως ἔλεγε τοὺς φθονεροὺς ὑπὸ τοῦ ἰδίου ἤθους κατεσθίεσθαι 0 .
τοὺς βουλομένους ἀθανάτους εἶναι ἔφη δεῖν εὐσεβῶς καὶ δικαίως ζῆν .
τότ ἔφη τὰς πόλεις ἀπόλλυσθαι , ὅταν μὴ δύνωνται τοὺς φαύλους ἀπὸ τῶν σπουδαίων διακρίνειν .
ἐπαινούμενός ποτε ὑπὸ πονηρῶν , ἔφη , ἀγωνιῶ μή τι κακὸν εἴργασμαι .
ὁμονοούντων ἀδελφῶν συμβίωσιν παντὸς ἔφη τείχους ἰσχυροτέραν εἶναι .
τοιαῦτ ἔφη δεῖν ποιεῖσθαι ἐφόδια ἃ καὶ ναυαγήσαντι συγκολυμβήσει .
ὀνειδιζόμενός ποτ ἐπὶ τῷ πονηροῖς συγγενέσθαι , καὶ οἱ ἰατροί , φησί , μετὰ τῶν νοσούντων εἰσίν , ἀλλ οὐ πυρέττουσιν .
ἄτοπον ἔφη τοῦ μὲν σίτου τὰς αἴρας ἐκλέγειν καὶ ἐν τῷ πολέμῳ τοὺς ἀχρείους , ἐν δὲ πολιτείᾳ τοὺς πονηροὺς μὴ παραιτεῖσθαι 0 .
ἐρωτηθεὶς τί αὐτῷ περιγέγονεν ἐκ φιλοσοφίας , ἔφη , τὸ δύνασθαι ἑαυτῷ ὁμιλεῖν .
εἰπόντος αὐτῷ τινος παρὰ πότον , ᾆσον , σὺ δέ μοι , φησίν , αὔλησον .
διογένει χιτῶνα αἰτοῦντι πτύξαι προσέταξε θοιμάτιον .
ἐρωτηθεὶς τί τῶν μαθημάτων ἀναγκαιότατον , τὸ περιαιρεῖν , ἔφη , τὸ ἀπομανθάνειν 0 .
παρεκελεύετό τε κακῶς ἀκούοντας καρτερεῖν μᾶλλον ἢ εἰ λίθοις τις βάλλοιτο 0 .
ἔσκωπτέ τε Πλάτωνα ὡς τετυφωμένον 0 .
πομπῆς γοῦν γενομένης ἵππον θεασάμενος φρυακτήν φησι πρὸς τὸν Πλάτωνα , ἐδόκεις μοι καὶ σὺ ἵππος ἂν εἶναι λαμπρυντής ·
τοῦτο δὲ ἐπεὶ καὶ συνεχὲς ὁ Πλάτων ἵππον ἐπῄνει 0 .
καί ποτ ἐλθὼν πρὸς αὐτὸν νοσοῦντα καὶ θεασάμενος λεκάνην ἔνθα ὁ Πλάτων ἐμημέκει ἔφη , χολὴν μὲν ὁρῶ ἐνταῦθα , τῦφον δὲ οὐχ ὁρῶ .
συνεβούλευεν Ἀθηναίοις τοὺς ὄνους ἵππους ψηφίσασθαι ·
ἄλογον δὲ ἡγουμένων , ἀλλὰ μὴν καὶ στρατηγοί , φησί , φαίνονται παρ ὑμῖν μηδὲν μαθόντες , μόνον δὲ χειροτονηθέντες 0 .
πρὸς τὸν εἰπόντα , πολλοί σε ἐπαινοῦσι , τί γάρ , ἔφη , κακὸν πεποίηκα ;
στρέψαντος αὐτοῦ τὸ διερρωγὸς τοῦ τρίβωνος εἰς τὸ προφανές , Σωκράτης ἰδών φησιν , ὁρῶ σου διὰ τοῦ τρίβωνος τὴν φιλοδοξίαν .
ἐρωτηθεὶς ὑπό του , καθά φησι Φανίας ἐν τῷ Περὶ τῶν Σωκρατικῶν , τί ποιῶν καλὸς κ ἀγαθὸς ἔσοιτο , ἔφη , εἰ τὰ κακὰ ἃ ἔχεις ὅτι φευκτά ἐστι μάθοις παρὰ τὼν εἰδότων .
πρὸς τὸν ἐπαινοῦντα τρυφήν , ἐχθρῶν παῖδες , ἔφη , τρυφήσειαν .
πρὸς τὸ παρασχηματίζον αὑτὸ τῷ πλάστῃ μειράκιον , εἰπέ μοι , φησίν , εἰ φωνὴν λάβοι ὁ χαλκός , ἐπὶ τίνι ἂν οἴει σεμνυνθῆναι ;
τοῦ δ εἰπόντος , ἐπὶ κάλλει , οὐκ αἰσχύνῃ οὖν , ἔφη , τὰ ὅμοια γεγηθὼς ἀψύχῳ 0 ;
ποντικοῦ νε ανίσκου πολυωρήσειν αὐτοῦ ἐπαγγελλομένου , εἰ τὸ πλοῖον ἀφίκοιτο τῶν ταρίχων , λαβὼν αὐτὸν καὶ θύλακον κενὸν πρὸς ἀλφιτόπωλιν ἧκε καὶ σαξάμενος ἀπῄει ·
τῆς δὲ αἰτούσης τὸ διάφορον , ὁ νεανίσκος , ἔφη , δώσει ἐὰν τὸ πλοῖον αὐτοῦ τῶν ταρίχων ἀφίκηται .
Αὐτὸς δὲ καὶ Ἀνύτῳ τῆς φυγῆς αἴτιος γενέσθαι δοκεῖ καὶ Μελήτῳ τοῦ θανάτου .
ποντικοῖς γὰρ νεανίσκοις κατὰ κλέος τοῦ Σωκράτους ἀφιγμένοις περιτυχὼν ἀπήγαγεν αὐτοὺς πρὸς τὸν Ἄνυτον , εἰπὼν ἐν ἤθει σοφώτερον εἶναι τοῦ Σωκράτους ·
ἐφ ᾧ διαγανακτήσαντας τοὺς περιεστῶτας ἐκδιῶξαι αὐτόν 0 .
εἰ δέ ποθι θεάσαιτο γύναιον κεκοσμημένον , ἀπῄει ἐπὶ τὴν οἰκίαν αὐτῆς καὶ ἐκέλευε τὸν ἄνδρα ἐξαγαγεῖν ἵππον καὶ ὅπλα , ὥστ εἰ μὲν ἔχοι ταῦτα , ἐᾶν τρυφᾶν 0 ·
ἀμυνεῖσθαι γὰρ τούτοις ·
εἰ δὲ μή , περιαιρεῖν τὸν κόσμον 0 1 .
ἤρεσκεν αὐτῷ καὶ τάδε .
διδακτὴν ἀπεδείκνυε τὴν ἀρετήν .
τοὺς αὐτοὺς εὐγενεῖς  τ  οὺς καὶ ἐναρέτους 0 ·
αὐτάρκη δὲ τὴν ἀρετὴν πρὸς εὐδαιμονίαν , μηδενὸς προσδεομένην ὅτι μὴ Σωκρατικῆς ἰσχύος 0 1 .
τήν τ ἀρετὴν τῶν ἔργων εἶναι , μή τε λόγων πλείστων δεομένην μή τε μαθημάτων .
αὐτάρκη τ εἶναι τὸν σοφόν 0 ·
πάντα γὰρ αὐτοῦ εἶναι τὰ τῶν ἄλλων 0 .
τήν τ ἀδοξίαν ἀγαθὸν καὶ ἴσον τῷ πόνῳ 0 .
καὶ τὸν σοφὸν οὐ κατὰ τοὺς κειμένους νόμους πολιτεύσεσθαι , ἀλλὰ κατὰ τὸν τῆς ἀρετῆς 0 .
γαμήσειν τε τεκνοποιίας χάριν , ταῖς εὐφυεστάταις συνιόντα γυναιξί 0 .
καὶ ἐρασθήσεσθαι δέ ·
μόνον γὰρ εἰδέναι τὸν σοφὸν τίνων χρὴ ἐρᾶν .
ἀναγράφει δ αὐτοῦ καὶ Διοκλῆς ταυτί .
τῷ σοφῷ ξένον οὐδὲν οὐ δ ἄπορον 0 .
ἀξιέραστος ὁ ἀγαθός 0 ·
οἱ σπουδαῖοι φίλοι 0 ·
συμμάχους ποιεῖσθαι τοὺς εὐψύχους ἅμα καὶ δικαίους ·
ἀναφαίρετον ὅπλον ἡ ἀρετή 0 ·
κρεῖττόν ἐστι μετ ὀλίγων ἀγαθῶν πρὸς ἅπαντας τοὺς κακοὺς ἢ μετὰ πολλῶν κακῶν πρὸς ὀλίγους ἀγαθοὺς μάχεσθαι 0 .
προσέχειν τοῖς ἐχθροῖς ·
πρῶτοι γὰρ τῶν ἁμαρτημάτων αἰσθάνονται .
τὸν δίκαιον περὶ πλείονος ποιεῖσθαι τοῦ συγγενοῦς 0 ·
ἀνδρὸς καὶ γυναικὸς ἡ αὐτὴ ἀρετή 0 ·
τ ἀγαθὰ καλά , τὰ κακὰ αἰσχρά 0 ·
τὰ πονηρὰ νόμιζε πάντα ξενικά .
τεῖχος ἀσφαλέστατον φρόνησιν 0 ·
μή τε γὰρ καταρρεῖν μή τε προδίδοσθαι 0 .
τείχη κατασκευαστέον ἐν τοῖς αὑτῶν ἀναλώτοις λογισμοῖς .
διελέγετο δ ἐν τῷ Κυνοσάργει γυμνασίῳ μικρὸν ἄποθεν τῶν πυλῶν ·
ὅθεν τινὲς καὶ τὴν κυνικὴν ἐντεῦθεν ὀνομασθῆναι 0 .
αὐτός τ ἐπεκαλεῖτο Ἁπλοκύων .
καὶ πρῶτος ἐδίπλωσε τὸν τρίβωνα , καθά φησι Διοκλῆς , καὶ μόνῳ αὐτῷ ἐχρῆτο ·
βάκτρον τ ἀνέλαβε καὶ πήραν .
πρῶτον δὲ καὶ Νεάνθης φησὶ διπλῶσαι θοιμάτιον .
σωσικράτης δ ἐν τρίτῃ Διαδοχῶν Διόδωρον τὸν Ἀσπένδιον , καὶ πώγωνα καθεῖναι καὶ πήρᾳ καὶ βάκτρῳ χρῆσθαι 0 .
τοῦτον μόνον ἐκ πάντων Σωκρατικῶν Θεόπομπος ἐπαινεῖ καί φησι δεινόν τ εἶναι καὶ δι ὁμιλίας ἐμμελοῦς ὑπαγαγέσθαι πάνθ ὁντινοῦν .
δῆλον δ ἐκ τῶν συγγραμμάτων κ ἀκ τοῦ Ξενοφῶντος Συμποσίου 0 .
δοκεῖ δὲ καὶ τῆς ἀνδρωδεστάτης Στωικῆς κατάρξαι ·
ὅθεν καὶ Ἀθήναιος ὁ ἐπιγραμματοποιὸς περὶ αὐτῶν φησὶν οὕτως ·
ὦ στωικῶν μύθων εἰδήμονες , ὦ πανάριστα δόγματα ταῖς ἱεραῖς ἐνθέμενοι σελίσιν , τὰν ἀρετὰν ψυχᾶς ἀγαθὸν μόνον 0 ·
ἅδε γὰρ ἀνδρῶν μούνα καὶ βιοτὰν ῥύσατο καὶ πόλιας .
σαρκὸς δ ἡδυπάθημα , φίλον τέλος ἀνδράσιν ἄλλοις , ἡ μία τῶν Μνήμης ἤνυσε θυγατέρων 0 .
Οὗτος ἡγήσατο καὶ τῆς Διογένους ἀπαθείας καὶ τῆς Κράτητος ἐγκρατείας καὶ τῆς Ζήνωνος καρτερίας , αὐτὸς ὑποθέμενος τῇ πολιτείᾳ τὰ θεμέλια .
ὁ δὲ Ξενοφῶν ἥδιστον μὲν εἶναι περὶ τὰς ὁμιλίας φησὶν αὐτόν , ἐγκρατέστατον δὲ περὶ τ ἄλλα 0 .
φέρονται δ αὐτοῦ συγγράμματα τόμοι δέκα ·
πρῶτος ἐν ᾧ Περὶ λέξεως ἢ περὶ χαρακτήρων 0 .
Αἴας ἢ Αἴαντος λόγος 0 .
ὀδυσσεὺς ἢ περὶ Ὀδυσσέως 0 .
Ορέστου ἀπολογία ἢ περὶ τῶν δικογράφων 0 .
ἰσογραφὴ ἢ Λυσίας καὶ Ἰσοκράτης .
πρὸς τὸν Ἰσοκράτους Ἀμάρτυρον 0 .
τόμος δεύτερος ἐν ᾧ Περὶ ζῴων φύσεως 0 .
περὶ παιδοποιίας ἢ περὶ γάμου ἐρωτικός 0 .
περὶ τῶν σοφιστῶν φυσιογνωμονικός 0 .
περὶ δικαιοσύνης καὶ ἀνδρείας προτρεπτικὸς πρῶτος , δεύτερος , τρίτος 0 .
περὶ Θεόγνιδος δ ε .
τόμος τρίτος ἐν ᾧ Περὶ ἀγαθοῦ 0 .
περὶ νόμου ἢ περὶ πολιτείας 0 .
περὶ νόμου ἢ περὶ καλοῦ καὶ δικαίου 0 .
περὶ ἐλευθερίας καὶ δουλείας .
περὶ πίστεως .
περὶ ἐπιτρόπου ἢ περὶ τοῦ πείθεσθαι 0 .
περὶ νίκης οἰκονομικός 0 .
τόμος τέταρτος ἐν ᾧ Κῦρος 0 .
ἡρακλῆς ὁ μείζων ἢ περὶ ἰσχύος 0 1 .
τόμος πέμπτος ἐν ᾧ Κῦρος ἢ περὶ βασιλείας 0 .
ἀσπασία 0 .
τόμος ἕκτος ἐν ᾧ Ἀλήθεια 0 .
περὶ τοῦ διαλέγεσθαι ἀντιλογικός 0 .
σάθων ἢ περὶ τοῦ ἀντιλέγειν α ′ β ′ γ ′ 0 .
περὶ διαλέκτου .
τόμος ἕβδομος ἐν ᾧ Περὶ παιδείας ἢ ὀνομάτων α ′ β ′ γ ′ δ ′ ε ′ 0 .
περὶ ὀνομάτων χρήσεως ἐριστικός 0 .
περὶ ἐρωτήσεως καὶ ἀποκρίσεως .
περὶ δόξης καὶ ἐπιστήμης α ′ β ′ γ ′ δ ′ 0 .
περὶ τοῦ ἀποθανεῖν 0 .
περὶ ζωῆς καὶ θανάτου .
περὶ φύσεως α ′ β ′ 0 .
ἐρώτημα περὶ φύσεως β ′ 0 .
δόξαι ἢ ἐριστικός .
περὶ τοῦ μανθάνειν προβλήματα 0 .
τόμος ὄγδοος ἐν ᾧ Περὶ μουσικῆς 0 .
περὶ ἐξηγητῶν .
περὶ Ὁμήρου .
περὶ ἀδικίας καὶ ἀσεβείας .
περὶ Κάλχαντος .
περὶ κατασκόπου .
τόμος ἔνατος ἐν ᾧ Περὶ Ὀδυσσείας 0 .
περὶ τῆς ῥάβδου 0 .
Αθηνᾶ ἢ περὶ Τηλεμάχου 0 .
περὶ Ἑλένης καὶ Πηνελόπης .
περὶ Πρωτέως 0 .
κύκλωψ ἢ περὶ Ὀδυσσέως 0 .
περὶ οἴνου χρήσεως ἢ περὶ μέθης ἢ περὶ τοῦ Κύκλωπος 0 .
περὶ Κίρκης .
περὶ Ἀμφιαράου .
περὶ τοῦ Ὀδυσσέως καὶ Πηνελόπης καὶ περὶ τοῦ κυνός .
τόμος δέκατος ἐν ᾧ Ἡρακλῆς ἢ Μίδας 0 .
ἡρακλῆς ἢ περὶ φρονήσεως ἢ ἰσχύος 0 .
κῦρος ἢ ἐρώμενος 0 .
κῦρος ἢ κατάσκοποι 0 .
μενέξενος ἢ περὶ τοῦ ἄρχειν 0 .
ἀλκιβιάδης .
ἀρχέλαος ἢ περὶ βασιλείας 0 .
καὶ ταῦτα μέν ἐστιν ἃ συνέγραψεν .
ὧι Τίμων διὰ τὸ πλῆθος ἐπιτιμῶν παντοφυῆ φλέδονά φησιν αὐτόν .
ἐτελεύτησε δὲ ἀρρωστίᾳ ·
ὅτε καὶ Διογένης εἰσιὼν πρὸς αὐτὸν ἔφη , μήτι χρεία φίλου 0 ;
καί ποτε παρ αὐτὸν ξιφίδιον ἔχων εἰσῄει .
τοῦ δ εἰπόντος , τίς ἂν ἀπολύσειέ με τῶν πόνων ;
δείξας τὸ ξιφίδιον , ἔφη , τοῦτο 0 ·
καὶ ὅς , τῶν πόνων , εἶπον , οὐ τοῦ ζῆν 0 .
ἐδόκει γάρ πως μαλακώτερον φέρειν τὴν νόσον ὑπὸ φιλοζωίας .
τὸν βίον ἦσθα κύων , Ἀντίσθενες , ὧδε πεφυκὼς ὥστε δακεῖν κραδίην ῥήμασιν , οὐ στόμασιν ·
ἀλλ ἔθανες φθισικός , τάχ ἐρεῖ τις ἴσως ·
πάντως εἰς Ἀΐδην δεῖ τιν ὁδηγὸν ἔχειν .
γεγόνασι δὲ καὶ ἄλλοι Ἀντισθένεις τρεῖς ·
ἡρακλείτειος εἷς , καὶ ἕτερος Ἐφέσιος , καὶ Ῥόδιός τις ἱστορικός 0 1 .
ἐπειδὴ δὲ τοὺς ἀπ Ἀριστίππου διεληλύθαμεν καὶ Φαίδωνος , νῦν ἑλκύσωμεν τοὺς ἀπ Ἀντισθένους κυνικούς τε καὶ στωικούς .
καὶ ἐχέτω ὧδε .
διογένης Ἱκεσίου τραπεζίτου Σινωπεύς 0 .
φησὶ δὲ Διοκλῆς , δημοσίαν αὐτοῦ τὴν τράπεζαν ἔχοντος τοῦ πατρὸς καὶ παραχαράξαντος τὸ νόμισμα , φυγεῖν .
Εὐβουλίδης δ ἐν τῷ Περὶ Διογένους αὐτόν φησι Διογένην τοῦτο πρᾶξαι καὶ συναλᾶσθαι τῷ πατρί .
οὐ μὴν ἀλλὰ καὶ αὐτὸς περὶ αὑτοῦ φησιν ἐν τῷ Πορδάλῳ ὡς παραχαράξαι τὸ νόμισμα .
ἔνιοι δ ἐπιμελητὴν γενόμενον ἀναπεισθῆναι ὑπὸ τῶν τεχνιτῶν καὶ ἐλθόντα εἰς Δελφοὺς ἢ εἰς τὸ Δήλιον ἐν τῇ πατρίδι Ἀπόλλωνος πυνθάνεσθαι εἰ ταῦτα πράξει ἅπερ ἀναπείθεται 0 ·
τοῦ δὲ συγχωρήσαντος τὸ πολιτικὸν νόμισμα , οὐ συνείς , τὸ κέρμα ἐκιβδήλευσε καὶ φωραθείς , ὡς μέν τινες , ἐφυγαδεύθη , ὡς δέ τινες , ἑκὼν ὑπεξῆλθε φοβηθείς 0 .
ἔνιοι δέ φασι παρὰ τοῦ πατρὸς αὐτὸν λαβόντα τὸ νόμισμα διαφθεῖραι ·
καὶ τὸν μὲν δεθέντα ἀποθανεῖν , τὸν δὲ φυγεῖν ἐλθεῖν τ εἰς Δελφοὺς καὶ πυνθανόμενον οὐκ εἰ παραχαράξει , ἀλλὰ τί ποιήσας ἐνδοξότατος ἔσται , οὕτω λαβεῖν τὸν χρησμὸν τοῦτον 0 .
γενόμενος δὲ Ἀθήνησιν Ἀντισθένει παρέβαλε .
τοῦ δὲ διωθουμένου διὰ τὸ μηδένα προσίεσθαι , ἐξεβιάζετο τῇ προσεδρίᾳ .
καί ποτε τὴν βακτηρίαν ἐπανατειναμένου αὐτῷ τὴν κεφαλὴν ὑποσχών , παῖε , εἶπεν ·
οὐ γὰρ εὑρήσεις οὕτω σκληρὸν ξύλον ᾧ με ἀπείρξεις ἕως ἄν τι φαίνῃ λέγων .
τ οὐντεῦθεν διήκουσεν αὐτοῦ καὶ ἅτε φυγὰς ὢν ὥρμησεν ἐπὶ τὸν εὐτελῆ βίον .
μῦν θεασάμενος διατρέχοντα , καθά φησι Θεόφραστος ἐν τῷ Μεγαρικῷ , καὶ μή τε κοίτην ἐπιζητοῦντα μή τε σκότος εὐλαβούμενον ἢ ποθοῦντά τι τῶν δοκούντων ἀπολαυστῶν , πόρον ἐξεῦρε τῆς περιστάσεως .
τρίβωνα διπλώσας πρῶτος κατά τινας διὰ τὸ ἀνάγκην ἔχειν καὶ ἐνεύδειν αὐτῷ , πήραν τ ἐκομίσατο , ἔνθα αὐτῷ τὰ σιτία ἦν , καὶ παντὶ τόπῳ ἐχρῆτο εἰς πάντα , ἀριστῶν τε καὶ καθεύδων καὶ διαλεγόμενος .
ὅτε καὶ τοὺς Ἀθηναίους ἔφασκε , δεικνὺς τὴν τοῦ Διὸς στοὰν καὶ τὸ Πομπεῖον , αὐτῷ κατεσκευακέναι ἐνδιαιτᾶσθαι .
βακτηρίᾳ δ ἐπεστηρίζετο ἀσθενήσας ·
ἔπειτα μέντοι καὶ διὰ παντὸς ἐφόρει , οὐ μὴν ἐν ἄστει , ἀλλὰ καθ ὁδὸν αὐτῇ τε καὶ τῇ πήρᾳ , καθά φησιν Ἀθηνόδωρος ὁ Ἀθηναίων προστατήσας καὶ Πολύευκτος ὁ ῥήτωρ καὶ Λυσανίας ὁ Αἰσχρίωνος 0 .
ἐπιστείλας δέ τινι οἰκίδιον αὐτῷ προνοήσασθαι , βραδύνοντος , τὸν ἐν τῷ Μητρῴῳ πίθον ἔσχεν οἰκίαν , ὡς καὶ αὐτὸς ἐν ταῖς ἐπιστολαῖς διασαφεῖ .
καὶ θέρους μὲν ἐπὶ ψάμμου ζεστῆς ἐκυλινδεῖτο , χειμῶνος δ ἀνδριάντας κεχιονισμένους περιελάμβανε , πανταχόθεν ἑαυτὸν συνασκῶν .
δεινός τ ἦν κατασοβαρεύσασθαι τῶν ἄλλων .
καὶ τὴν μὲν Εὐκλείδου σχολὴν ἔλεγε χολήν , τὴν δὲ Πλάτωνος διατριβὴν κατατριβήν , τοὺς δὲ Διονυσιακοὺς ἀγῶνας μεγάλα θαύματα μωροῖς ἔλεγε καὶ τοὺς δημαγωγοὺς ὄχλου διακόνους 0 1 .
ἔλεγε δὲ καὶ ὡς ὅτε μὲν ἴδοι κυβερνήτας ἐν τῷ βίῳ καὶ ἰατροὺς καὶ φιλοσόφους , συνετώτατον εἶναι τῶν ζῴων νομίζειν τὸν ἄνθρωπον ·
ὅτε δὲ πάλιν ὀνειροκρίτας καὶ μάντεις καὶ τοὺς προσέχοντας τούτοις ἢ τοὺς ἐπὶ δόξῃ καὶ πλούτῳ πεφυσημένους , οὐδὲν ματαιότερον νομίζειν ἀνθρώπου 0 .
συνεχές τε ἔλεγεν εἰς τὸν βίον παρεσκευάσθαι δεῖν λόγον ἢ βρόχον .
καί ποτε Πλάτωνα ἐν δείπνῳ πολυτελεῖ καταοήσας ἐλάας ἁψάμενον , τί , φησίν , ὁ σοφὸς εἰς Σικελίαν πλεύσας τῶν τραπεζῶν τούτων χάριν , νῦν παρακειμένων οὐκ ἀπολαύεις ;
καὶ ὅς , ἀλλὰ νὴ τοὺς θεούς , φησί , Διόγενες , κ ἀκεῖ τὰ πολλὰ πρὸς ἐλάας καὶ τὰ τοιαῦτα ἐγινόμην .
ὁ δέ , τί οὖν ἔδει πλεῖν εἰς Συρακούσας 0 ;
ἢ τότε ἡ Ἀττικὴ οὐκ ἔφερεν ἐλάας ;
φαβωρῖνος δέ φησιν ἐν Παντοδαπῇ ἱστορίᾳ Ἀρίστιππον εἰπεῖν τοῦτο .
καὶ ἄλλοτε ἰσχάδας ἐσθίων ἀπήντετ αὐτῷ φησί τε , ἔξεστί σοι μετασχεῖν ·
τοῦ δὲ λαβόντος καὶ φαγόντος , ἔφη , μετασχεῖν εἶπον , οὐ καταφαγεῖν .
πατῶν αὐτοῦ ποτε τὰ στρώματα κεκληκότος φίλους παρὰ Διονυσίου , ἔφη , πατῶ τὴν Πλάτωνος κενοσπουδίαν ·
πρὸς ὃν ὁ Πλάτων , ὅσον , ὦ Διόγενες , τοῦ τύφου διαφαίνεις , δοκῶν μὴ τετυφῶσθαι 0 .
οἱ δέ φασι τὸν Διογένην εἰπεῖν , πατῶ τὸν Πλάτωνος τῦφον ·
τὸν δὲ φάναι , ἑτέρῳ γε τύφῳ , Διόγενεσ ·
σωτίων δ ἐν τῷ τετάρτῳ φησὶ τοῦτο πρὸς αὐτὸν εἰπεῖν τὸν Πλάτωνα τὸν κύνα .
διογένης οἶνόν ποτ ᾔτησεν αὐτόν , τότε δὲ καὶ ἰσχάδας .
ὁ δὲ κεράμιον ὅλον ἔπεμψεν αὐτῷ ·
καὶ ὅς , σύ , φησίν , ἐὰν ἐρωτηθῇς δύο καὶ δύο πόσα ἐστίν , Εἴκοσιν ἀποκρινῇ ;
οὕτως οὔ τε πρὸς τὰ αἰτούμενα δίδως οὔ τε πρὸς τὰ ἐρωτώμεν ἀποκρίνῃ .
ἔσκωψε δὴ ὡς ἀπεραντολόγον 0 .
ἐρωτηθεὶς ποῦ τῆς Ἑλλάδος ἴδοι ἀγαθοὺς ἄνδρας , ἄνδρας μέν , εἶπεν , οὐδαμοῦ , παῖδας δ ἐν Λακεδαίμονι 0 .
σπουδαιολογουμένῳ ποτὲ ὡς οὐδεὶς προσῄει , ἐπέβαλε τερετίζειν ·
ἀθροισθέντων δέ , ὠνείδισεν ὡς ἐπὶ μὲν τοὺς φληνάφους ἀφικνουμένων σπουδαίως , ἐπὶ δὲ τὰ σπουδαῖα βραδυνόντων  ὀλιγώρως  .
ἔλεγέ τε περὶ μὲν τοῦ παρορύττειν καὶ λακτίζειν ἀγωνίζεσθαι τοὺς ἀνθρώπους , περὶ δὲ κ αλοκἀγαθίας μηδένα 0 .
τούς τε γραμματικοὺς ἐθαύμαζε τὰ μὲν τοῦ Ὀδυσσέως κακὰ ἀναζητοῦντας , τὰ δ ἴδια ἀγνοοῦντας .
καὶ μὴν καὶ τοὺς μουσικοὺς τὰς μὲν ἐν τῇ λύρᾳ χορδὰς ἁρμόττεσθαι , ἀνάρμοστα δ ἔχειν τῆς ψυχῆς τὰ ἤθη 0 ·
τοὺς μαθηματικοὺς ἀποβλέπειν μὲν πρὸς τὸν ἥλιον καὶ τὴν σελήνην , τὰ δ ἐν ποσὶ πράγματα παρορᾶν 0 ·
τοὺς ῥήτορας λέγειν μὲν ἐσπουδακέναι τὰ δίκαια , πράττειν δὲ μηδαμῶς 0 ·
ἀλλὰ μὴν καὶ τοὺς φιλαργύρους ψέγειν μὲν τὸ ἀργύριον , ὑπεραγαπᾶν δέ 0 .
κατεγίνωσκε δὲ καὶ τῶν ἐπαινούντων μὲν τοὺς δικαίους , ὅτι χρημάτων ἐπάνω εἶεν , ζηλούντων δὲ τοὺς πολυχρημάτους .
ἐκίνει δ αὐτὸν καὶ τὸ θύειν μὲν τοῖς θεοῖς ὑπὲρ ὑγιείας , ἐν αὐτῇ δὲ τῇ θυσίᾳ κατὰ τῆς ὑγιείας δειπνεῖν .
ἄγασθαι δὲ καὶ τῶν δούλων οἳ λαβροφαγοῦντας ὁρῶντες τοὺς δεσπότας μηδὲν ἁρπάζοιεν τῶν ἐσθιομένων .
ἐπῄνει τοὺς μέλλοντας γαμεῖν καὶ μὴ γαμεῖν , καὶ τοὺς μέλλοντας καταπλεῖν καὶ μὴ καταπλεῖν , καὶ τοὺς μέλλοντας πολιτεύεσθαι καὶ μὴ πολιτεύεσθαι , καὶ τοὺς παιδοτροφεῖν καὶ μὴ παιδοτροφεῖν , καὶ τοὺς παρασκευαζομένους συμβιοῦν τοῖς δυνάσταις καὶ μὴ προσιόντας 0 .
ἔλεγε δὲ καὶ δεῖν τὰς χεῖρας ἐπὶ τοὺς φίλους ἐκτείνειν μὴ συγκεκαμμένοις τοῖς δακτύλοις .
φησὶ δὲ Μένιππος ἐν τῇ Διογένους Πράσει ὡς ἁλοὺς καὶ πωλούμενος ἠρωτήθη τί οἶδε ποιεῖν .
ἀπεκρίνατο , ἀνδρῶν ἄρχειν ·
καὶ πρὸς τὸν κήρυκα , κήρυσσε , ἔφη , εἴ τις ἐθέλει δεσπότην αὑτῷ πρίασθαι .
κωλυθεὶς καθίζεσθαι , οὐδέν , ἔφη , διαφέρει ·
καὶ γὰρ τοὺς ἰχθῦς ὅπως ἂν κέοιντο πιπράσκεσθαι .
θαυμάζειν τ ἔφη εἰ χύτραν μὲν καὶ λοπάδα ὠνούμενοι κομποῦμεν ·
ἄνθρωπον δὲ μόνῃ τῇ ὄψει ἀρκούμεθα .
ἔλεγε τῷ Ξενιάδῃ τῷ πριαμένῳ αὐτόν , δεῖν πείθεσθαι αὐτῷ , εἰ καὶ δοῦλος εἴη ·
καὶ γὰρ εἰ ἰατρὸς ἢ κυβερνήτης ἦν δοῦλος , πεισθῆναι ἂν αὐτῷ 0 .
Εὔβουλος δέ φησιν ἐν τῷ ἐπιγραφομένῳ Διογένους Πρᾶσις οὕτως ἄγειν τοὺς παῖδας τοῦ Ξενιάδου , μετὰ τὰ λοιπὰ μαθήματα ἱππεύειν , τοξεύειν , σφενδονᾶν , ἀκοντίζειν ·
ἔπειτ ἐν τῇ παλαίστρᾳ οὐκ ἐπέτρεπε τῷ παιδοτρίβῃ ἀθλητικῶς ἄγειν , ἀλλ αὐτὸ μόνον ἐρυθήματος χάριν καὶ εὐεξίας .
κατεῖχον δὲ οἱ παῖδες πολλὰ ποιητῶν καὶ συγγραφέων καὶ τῶν αὐτοῦ Διογένους , πᾶσάν τ ἔφοδον σύντομον πρὸς τὸ εὐμνημόνευτον ἐπήσκει .
ἐν οἴκῳ τ ἐδίδασκε διακονεῖσθαι λιτῇ τροφῇ χρωμένους καὶ ὕδωρ πίνοντας , ἐν χρῷ κουρίας τε καὶ ἀκαλλωπίστους εἰργάζετο καὶ ἀχίτωνας καὶ ἀνυποδήτους καὶ σιωπηλοὺς καὶ καθ αὑτοὺς βλέποντας ἐν ταῖς ὁδοῖς .
ἐξῆγε δ αὐτοὺς καὶ ἐπὶ κυνηγέσια .
οἱ δὲ καὶ αὐτοῦ Διογένους ἐπιμέλειαν ἐποιοῦντο καὶ πρὸς τοὺς γονέας αἰτητικῶς εἶχον .
ὁ δ αὐτός φησι παρὰ τῷ Ξενιάδῃ καὶ γηρᾶσαι αὐτὸν καὶ θανόντα ταφῆναι πρὸς τῶν υἱῶν αὐτοῦ .
ἔνθα καὶ πυνθανομένου τοῦ Ξενιάδου πῶς αὐτὸν θάψειεν , ἔφη , ἐπὶ πρόσωπον ·
τοῦ δ ἐρομένου διὰ τί 0 ;
ὅτι μετ ὀλίγον , εἶπε , μέλλει τὰ κάτω ἄνω στρέφεσθαι .
τοῦτο δὲ διὰ τὸ ἐπικρατεῖν ἤδη τοὺς Μακεδόνας ἢ ἐκ ταπεινῶν ὑψηλοὺς γίνεσθαι 0 .
εἰσαγαγόντος τινὸς αὐτὸν εἰς οἶκον πολυτελῆ καὶ κωλύοντος πτύσαι , ἐπειδὴ ἐχρέμψατο , εἰς τὴν ὄψιν αὐτοῦ ἔπτυσεν , εἰπὼν χείρονα τόπον μὴ εὑρηκέναι .